Diari Oficial de la Generalitat Valenciana


Sumari del DOGV 5155, del 15-12-2005 (2005/13841)

RESOLUCIÓ de 29 de novembre de 2005, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Generalitat Valenciana, a través de la Conselleria de Territori i Habitatge, i la Fundació Enrique Montoliu per a la realització d'activitats de conservació i ús sostenible dels espais naturals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5155

Data del DOGV
:   15-12-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/13873


Data del document
:   29-11-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Territori i Vivenda
    * protecció del medi ambient
    * cooperació administrativa
    * fundació

RESOLUCIÓ de 29 de novembre de 2005, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Generalitat Valenciana, a través de la Conselleria de Territori i Habitatge, i la Fundació Enrique Montoliu per a la realització d'activitats de conservació i ús sostenible dels espais naturals. [2005/M13416]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria de Territori i Habitatge, i la Fundació Enrique Montoliu, el 24 d'octubre de 2005, un Conveni Marc de col·laboració per a la realització d'activitats de conservació i ús sostenible dels espais naturals, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0692/2005, i que figura com a annex d'esta resolució.
  
València, 29 de novembre de 2005.- El director general de Relacions amb les Corts i Secretariat del Govern: Antonio V. Peral Villar.
  
Conveni Marc de col·laboració entre la Generalitat Valenciana, a través de la Conselleria de Territori i Habitatge, i la Fundació Enrique Montoliu per a la realització d'activitats de conservació i ús sostenible dels espais naturals
  
Pedreguer, 24 d'octubre de 2005
  
Reunits
  
D'una part, el conseller de Territori i Habitatge de la Generalitat Valenciana Rafael Blasco Castany, d'acord amb el Decret 7/2004, de 27 d'agost, del president de la Generalitat (DOGV núm. 4.830 del 30.08.2004) en nom i en representació d'aquesta.
  
I d'una altra, Enrique Montoliu Romero, president de la Fundació Enrique Montoliu (CIF G-96555560, número de Registre de Fundacions de la CV 256-V), que exerceix la seua representació segons el certificat de l'acta de la sessió celebrada pel Patronat de la Fundació, de data 17 de setembre de 1996, de conformitat amb l'article 5.3, de les seues clàusules fundacionals.
  
Exposen
  
Primer
  
Que la Conselleria de Territori i Habitatge, ateses les seues funcions sobre la conservació i la gestió del medi natural, exercides per raó de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana, considera important, i en conseqüència impulsa, la col·laboració entre la Generalitat Valenciana i els propietaris particulars de terrenys, per a la conservació, la millora i l'ús sostenible del patrimoni natural de la Comunitat Valenciana.
  
Segon
  
Que la Fundació Enrique Montoliu, constituïda a València el 14 de juny de 1996, posseeix com a fins fundacionals l'estudi, la investigació, la conservació, la recuperació i el maneig del patrimoni natural i cultural dels ecosistemes mediterranis, per a això disposa d'un Consell Assessor Científic.
  
Tercer
  
Que la Conselleria de Territori i Habitatge considera necessari l'impuls d'iniciatives d'investigació i de gestió del medi natural en l'àmbit privat, per a afavorir l'àmbit del paisatgisme i la jardineria ecològica en els espais naturals protegits, per a la conservació i la posada en valor dels recursos ambientals a través del seu coneixement i de l'aprofitament ordenat d'aquests.
  
Per tot això els compareixents acorden les següents
  
Clàusules
  
Primera. Objecte
  
És objecte d'aquest conveni la col·laboració entre la Generalitat Valenciana i la Fundació Enrique Montoliu per a la redacció futura de documents que continguen els principis bàsics del paisatgisme sostenible, des del punt de vista de la jardineria ecològica en els espais naturals protegits valencians, s'inclouen també aquells que són aiguamolls, com les serres, tant les litorals com les interiors.
  
Segona. Aportacions
  
Les parts que firmen aporten al conveni la dedicació de recursos humans i materials necessaris per al seu desenvolupament. Cada part que firma facilitarà a l'altra suport tècnic, les autoritzacions i la resta d'elements per a complir els fins del conveni. El present conveni no té dotació econòmica concreta.
  
Tercera. Desenvolupament
  
El present conveni pot desenvolupar-se a través de convenis o acords singularitzats, amb aportacions o sense aportacions econòmiques. La difusió de les accions adscrites al conveni es realitzaran fent constància de la participació de les parts que firmen, han de figurar, si és el cas, els logotips corresponents.
  
Quarta. Duració
  
El present conveni, en qualitat de marc, posseeix una duració indefinida, i pot dissoldre's a petició de qualsevol de les parts que el firmen. Si la dissolució fóra durant la vigència d'algun conveni singular firmat en aplicació del marc, el conveni singular continuaria amb plena vigència i d'acord amb el que especifiquen les seues clàusules.
  
Cinquena. Seguiment
  
Per al seguiment d'aquest conveni, com també per a la interpretació dels aspectes tecnicocientífics de detall, s'estableix una comissió presidida per dos membres de cada una de les parts que el firmen. Els representants de la Conselleria de Territori i Habitatge seran nomenats pel director general de Planificació i Ordenació Territorial. La comissió es reunirà, almenys, una vegada a l'any per a analitzar el desenvolupament del conveni marc.
  
Sisena. Marc jurídic
  
Aquest conveni té naturalesa administrativa i, com està exclosa l'aplicació directa de la legislació general de contractació administrativa, es regirà per les seues pròpies normes i subsidiàriament pel que preveu aquella legislació i en els principis generals de l'ordenament administratiu.
  
En tot cas s'entén que aquest conveni està sotmés al Decret 20/1993, de 8 de febrer, del Govern Valencià.
  
Perquè conste a l'efecte oportú, i en prova de conformitat, firmen els compareixents el present document en triple versió exemplar, en el lloc i en la data abans indicats.
  
El conseller de Territori i Habitatge,
  
RAFAEL BLASCO CASTANY
  
El president de la Fundació Enrique Montoliu,
  
ENRIQUE MONTOLIU ROMERO